Številka: 900-185/2016-3

Datum: 2.6.2016

#  Z A P I S N I K

14. seje Sveta Četrtne skupnosti Golovec MOL, ki je bila v sredo, 1.6.2016, ob 17.00 uri, na sedežu Četrtne skupnosti Golovec, Litijska 38, Ljubljana.

Sejo je na podlagi 58. člena Statuta Mestne občine Ljubljana sklical predsednik Sveta Četrtne skupnosti Golovec, Mestne občine Ljubljana, Aleš Dakić.

Od 15-tih članov sveta je bilo navzočih 14 članov sveta.

**PRISOTNI ČLANI SVETA**: Mila Andrić, Robert Anžič, Helena Anžič, Nina Cankar, Aleš Dakić, Franjo Filipović, Brigita Kastelic, Anton Kastelic, Aleš Kužnik, Igor Pigac, Marija Zekić.

**OSTALI PRISOTNI**: Janez Slovenc in Vesna Stojanović, javna uslužbenca Službe za lokalno samoupravo, MU,MOL.

Na začetku je predsednik sveta ugotovil, da je na seji od **15** članov sveta prisotnih **11** članov sveta, kar pomeni, da je bil Svet sklepčen in je lahko pričel z delom.

Nato je dal na glasovanje naslednji predlog **DNEVNEGA REDA:**

1. Potrditev zapisnika 12. redne, 13. razširjene in 3. izredne seje Sveta Četrtne skupnosti Golovec
2. Pobude in predlogi članov Sveta Četrtne skupnosti Golovec in občanov
3. Predlog organizacije dela Sveta Četrtne skupnosti Golovec
4. Poročilo o realizaciji finančnega načrta ČS Golovec od 1.1.2016 do 31.5.2016
5. Razno

Navzočih je bilo 11 članov sveta.

Opredeljenih je bilo 11 članov sveta.

Za predlagani dnevni red je glasovalo 11 članov sveta.

**Dnevni red je bil sprejet.**

**AD 1**

**POTRDITEV ZAPISNIKA 12. REDNE SEJE, 13. RAZŠIRJENE SEJE IN 3. IZREDNE SEJE SVETA ČETRTNE SKUPNOSTI GOLOVEC**

Na predlog zapisnika 12. redne seje, 13. razširjene seje in 3. izredne seje Sveta ČS Golovec ni bilo pripomb.

**SKLEP 1/14 :**

**Svet ČS Golovec MOL potrjuje zapisnik Potrditev zapisnika 12. redne, 13. razširjene in 3. izredne seje Sveta Četrtne skupnosti Golovec**

Navzočih je bilo 11 članov sveta.

Opredeljenih je bilo 11 članov sveta.

Za predlagani sklep je glasovalo 11 članov sveta.

**Sklep je bil sprejet.**

**AD 2**

**POBUDE IN PREDLOGI ČLANOV SVETA ČETRTNE SKUPNOSTI GOLOVEC IN OBČANOV**

Predsednik Sveta je na 14. seji Sveta četrtne skupnosti Golovec prisotne seznanil z vsebino 13. razširjene seje sveta ČS Golovec, ki je potekala dne 19.5.2016 in na kateri so sodelovali in svoje pobude ter pripombe posredovali tudi prebivalci Bizovika. Vse pobude in sklepi so zapisani v zapisniku 13. seje.

Na podlagi pobud in predlogov članov Sveta ter občanov, je Predsednik Sveta dal na glasovanje:

**SKLEP 2/14:**

**Četrtna skupnost Golovec pristojne na MOL, Ministrstvu za pravosodje in medije pozove, da se v medijih in uradnih dopisih več ne uporablja naziv »Zapori v Bizoviku« temveč, da spremenijo uradni naziv projekta v »Zapore Ljubljana«.**

Navzočih je bilo 11 članov sveta.

Opredeljenih je bilo 11 članov sveta.

Za predlagani sklep je glasovalo 11 članov sveta.

**Sklep je bil sprejet.**

* Glede na vlogo društva Plemenitost o brezplačni uporabi sejne sobe za potrebe dejavnosti društva v obliki delavnic, je Predsednik Sveta predlagal, da se sestane s predstavniki društva, ki naj svojo dejavnost predstavijo. Na podlagi razgovora se bo Sveta ČS Golovec odločil, ali bo aktivnosti društva vključil v terminski plan ČS Golovec.
* Svet ČS Golovec se je strinjal s pobudo občanov o postavitvi ulične svetilke pri Mercatorju ob garažah. Pobuda o postavitvi se pošlje na OGDP, MU MOL, ki naročilo za postavitev pošljejo podjetju Javna razsvetljava d.d..
* Član Sveta ČS Golovec g. Anton Kastelic je prisotne seznanil, da je OGDP, MU, MOL, potrdil pobudo Svetniškega kluba DESUS o ureditvi dostopa za invalide na avtobusno postajo nad Mercatorjem.
* Predsednik Sveta ČS Golovec je prisotnim predstavil novo obliko logotipa ČS Golovec. Člani Sveta so se načeloma strinjali s predlagano obliko, s pripombo, da se napis »četrtna skupnost« obarva z zeleno.
* Glede problematike košnje zelenic v Štepanjskem naselju, ki niso v planu vzdrževanja MOL in se ne kosijo, so člani Sveta sklenili, da se problematika predstavi na naslednji seji MS MOL.

Predsednik sveta je dal na glasovanje

**SKLEP 3/14:**

**Četrtna skupnost Golovec zaradi pritožb občanov na seji MS MOL predstavi problematiko košnje zelenic na območju Štepanjskega naselje ter poziva pristojne na OGDP, MU, MOL da se zelenice, ki niso v planu vzdrževanja in se ne kosijo, ponovno vključijo v plan vzdrževanja, saj obstoječe stanje močno kazi izgled samega naselja.**

Navzočih je bilo 11 članov sveta.

Opredeljenih je bilo 11 članov sveta.

Za predlagani sklep je glasovalo 11 članov sveta.

**Sklep je bil sprejet**

**AD 3**

**PREDLOG ORGANIZACIJE DELA SVETA ČETRTNE SKUPNOSTI GOLOVEC**

* Predsednik Sveta je članom sveta predstavil predlog organizacije dela svetnikov. Svetniki bi bili glede na sprejete posamezne sklepe Sveta ČS Golovec zadolženi, da posamezno zadevo spremljajo skozi celoten potek zadeve, o tem obveščajo Svet ČS Golovec in sodelujejo s pristojnimi službami tako na MOL kot tudi ostalih službah. Na tak način bodo zadeve potekale bolj transparentno in tekoče.

S predlogom so se člani Sveta strinjali.

* Prav tako je predsednik Sveta predlagal, da za izvedbeni načrt izvajanja programov in projektov četrtne skupnosti Golovec vezanih na izvrševanje finančnega načrta za leto 2016skrbi podpredsednik Sveta in nadomestni odredbodajalec g. Franjo Filipović.

Predsednik sveta je dal na glasovanje

**SKLEP 4/14:**

**Za izvedbeni načrt izvajanja programov in projektov četrtne skupnosti Golovec vezanih na izvrševanje finančnega načrta za leto 2016 skrbi podpredsednik Sveta in nadomestni odredbodajalec g. Franjo Filipović.**

Navzočih je bilo 11 članov sveta.

Opredeljenih je bilo 11 članov sveta.

Za predlagani sklep je glasovalo 11 članov sveta.

**Sklep je bil sprejet.**

**AD 4**

**POROČILO O REALIZACIJI FINANČNEGA NAČRTA ČS GOLOVEC OD 1.1.2016 DO 31.5.2016**

* Predsednik Sveta ČS Golovec je prisotne seznanil z zneskom finančnih sredstev, ki so bila porabljena 31.5.2016 in zneskom, ki je še na razpolago. Člani Sveta so poročilo vzeli na znanje.
* Svet ČS Golovec je obravnaval prošnjo ŠD Strmec, da se za izvedbo malo nogometnega turnirja iz finančnega načrta za leto 2016 nameni nekaj sredstev.

Na podlagi razprave je Predsednik sveta je dal na glasovanje

**SKLEP 5/14:**

**Četrtna skupnost Golovec za namene izvedbe malo nogometnega turnirja ŠD Strmec iz finančnega načrta za leto 2016 nameni 400,00 EUR.**

Navzočih je bilo 11 članov sveta.

Opredeljenih je bilo 11 članov sveta.

Za predlagani sklep je glasovalo 11 članov sveta.

**Sklep je bil sprejet.**

* Prav tako člani Sveta ČS Golovec obravnavali predlog, da se iz finančnega načrta za leto 2016 financira nakup majic in tisk logotipa ČS Golovec na majice. Končno število majic in vsota finančnih sredstev bo znana po zbiranju ponudb za tisk.

**AD 5**

 **RAZNO**

Pod točko razno so člani Sveta ČS Golovec obravnavali pobudo za spremembo namembnosti petih zelenic na območju Štepanjskega naselja (parcelne številke 200/78, 200/79, 200/87, 200/134 in 200/144, k.o. Štepanja vas) iz stanovanjskih v parkovne površine.

Predsednik sveta je dal na glasovanje

**SKLEP 6/14:**

**Četrtna skupnost Golovec na OUP, MU; MOL, vlaga pobudo za spremembo namembnosti petih zelenic na območju Štepanjskega naselja (parcelne številke 200/78, 200/79, 200/87, 200/134 in 200/144, k.o. Štepanja vas) iz stanovanjskih v parkovne površine.**

Navzočih je bilo 11 članov sveta.

Opredeljenih je bilo 11 članov sveta.

Za predlagani sklep je glasovalo 11 članov sveta.

**Sklep je bil sprejet.**

Svet ČS Golovec je tudi obravnaval predlog o zaprtju ulice (evropski teden mobilnosti) in se odločil, da ne bo posredoval predloga za zaprtje ulice na območju ČS Golovec.

**S tem je bil dnevni red izčrpan in seja se je zaključila ob 18.30 uri.**

Zapisal: Aleš Dakić

Janez Slovenc Predsednik sveta

Vesna Stojanović Četrtne skupnosti Golovec